Apple inviterer til Special Event den 2. december

Det er efterhånden sjældent at det lykkes for Apple at overraske, men denne gang er en invitationen til et Special Event kommet bag på alle. Det skyldes måske, at der ikke er tale om ny hardware, men alene om software – og sandsynligvis software, som andre har lavet.

Invitationerne blev sendt afsted til udvalgte personer mandag og indbyder til event i New York, USA. Skal man tro grafikken på invitationen (se nedenfor) er der tale om et pris-event for bedste apps og spil. Invitationen følges til dørs med overskriften ”Elsket af millioner. Skabt af de bedste”.

Apple plejer traditionelt af livestreame sine lanceringsbegivenheder, men det er uvist om denne følger det mønster. Den er (endnu) ikke tilføjet til Apples hjemmeside for Special Events.

This is unexpected. Apple Event. December 2 in NYC. pic.twitter.com/ok4UtcAylC
— Lance Ulanoff (@LanceUlanoff) November 18, 2019

Hvis det ”bare” er Apples årlige uddeling af Årets App og Årets Spil, er det første gang at begivenhed markeres med et event. Normalt meddeler Apple vinderne i en pressemeddelelse.

Apple har dog lagt betydeligt mere energi i apps og tjenester inden for det seneste år – det er ikke mere end en måned siden, at iNPUT blev inviteret til London for at se en stribe kommende spil til Apple Arcade.

Apple inviterer til Special Event den 2. december